CELEX: 62007CA0442
Language: lv
Date: 2008-12-09 00:00:00
Title: Lieta C-442/07: Tiesas (virspalāta) 2008. gada 9. decembra spriedums ( Oberster Patent- und Markensenat (Austrija) lūgums sniegt prejudiciālu nolēmumu) — Verein Radetzky-Orden / Bundesvereinigung Kameradschaft Feldmarschall Radetzky (Preču zīmes — Direktīva 89/104/EEK — 12. pants — Atcelšana — Apzīmējumi, ko ir reģistrējusi bezpeļņas organizācija — Preču zīmes faktiskās izmantošanas jēdziens — Labdarība)

21.2.2009   
            
            
               LV
            
            
               Eiropas Savienības Oficiālais Vēstnesis
            
            
               C 44/17
            
         Tiesas (virspalāta) 2008. gada 9. decembra spriedums (Oberster Patent- und Markensenat (Austrija) lūgums sniegt prejudiciālu nolēmumu) — Verein Radetzky-Orden/Bundesvereinigung Kameradschaft “Feldmarschall Radetzky”
   
   (Lieta C-442/07) (1)
   
   (Preču zīmes - Direktīva 89/104/EEK - 12. pants - Atcelšana - Apzīmējumi, ko ir reģistrējusi bezpeļņas organizācija - Preču zīmes faktiskās izmantošanas jēdziens - Labdarība)
   (2009/C 44/28)
   Tiesvedības valoda — vācu
   Iesniedzējtiesa
   Oberster Patent- und Markensenat
   Lietas dalībnieki pamata procesā
   
      Prasītājs: Verein Radetzky-Orden
   
   
      Atbildētājs: Bundesvereinigung Kameradschaft “Feldmarschall Radetzky”
   
   Priekšmets
   Lūgums sniegt prejudiciālu nolēmumu — Oberster Patent- und Markensenat — Padomes 1988. gada 21. decembra Direktīvas 89/104/EEK, ar ko tuvina dalībvalstu tiesību aktus attiecībā uz preču zīmēm (OV L 40, 1. lpp.), 12. panta 1. punkta interpretācija — Preču zīmju lietošana uz veidlapām, vēstuļpapīra, reklāmas līdzekļos un caurlaižu formā, ko bezpeļņas organizācija lieto savā darbībā, kas ir paredzēta militāro tradīciju saglabāšanai, kā arī ziedojumu ievākšanai un izdalīšanai — Šādas lietošanas kvalificēšana kategorijā “faktiska izmantošana”, kas ļauj saglabāt tiesības, kas saistītas ar preču zīmi
   Rezolutīvā daļa:
   Padomes 1988. gada 21. decembra Pirmās direktīvas 89/104/EEK, ar ko tuvina dalībvalstu tiesību aktus attiecībā uz preču zīmēm, 12. panta 1. punkts ir jāinterpretē tādējādi, ka preču zīme tiek faktiski izmantota, ja bezpeļņas organizācija to izmanto attiecībās ar sabiedrību, lai paziņotu par pasākumiem, darījumu dokumentos, kā arī reklāmas materiālos, kā arī, ja tās biedri, vācot un izdalot ziedojumus, izmanto šīs preču zīmes, nēsājot tām atbilstošas piespraudes.
   
      (1)  OV C 283, 24.11.2007.